08/08/2019 | Administración LocalMunicipal
Coristanco
Aprobación inicial da modificación da Ordenanza reguladora do imposto sobre construcións, instalacións e obras

ANUNCIO Asunto: aprobación inicial modificación Ordenanza reguladora do imposto sobre construcións, instalacións e obras. O Pleno da Corporación, en sesión ordinaria celebrada o día 30 de xullo de 2019, acordou a aprobación inicial da modificación da ordenanza fiscal reguladora do imposto sobre construcións, instalacións e obras, no artigo 4 e disposición transitoria, sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. O texto novo da modificación é: Artigo 4.–Bonificacións.1.–En aplicación do artigo 103.2. a) do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, as construcións, instalacións e obras que sexan declaradas de especial interese ou utilidade municipal por concorrer circunstancias sociais, histórico-artísticas ou de fomento de emprego que xustifiquen tal declaración, poderán beneficiarse das seguintes bonificacións na cota tributaria: a) As promovidas polas administracións públicas para a implantación de servizos públicos ou servizos de interese comunitario, bonificación do 95%. b) As promovidas por entidades inscritas no Rexistro Municipal de Asociacións e destinadas a fins ou actividades non lucrativas que complementen ou suplan os servizos de competencia municipal, bonificación do 75%. c) As de reparación ou conservación de inmobles declarados de interese cultural ou incluídos nun catálogo municipal como de protección urbanística integral, bonificación do 75%. Cando os bens catalogados gocen de protección non íntegra aplicarase a bonificación do 50%. d) A construción, rehabilitación ou reparación de vivendas promovidas por persoas en situación de emerxencia social, ou cando nelas conviva algunha persona que teña recoñecido pola Seguridade Social un grado de Incapacidade Permanete Absoluta para todo traballo, terá unha bonificación do 95%. e) As promovidas por traballadores autónomos que xeneren 1 posto de traballo adicional, a maiores do propio autónomo, sempre que sexa a xornada completa e o contrato acade unha duración mínima de 2 anos, terá unha bonificación do 95%. f) As construcións, instalacións ou obras que sexan declaradas de especial interese ou utilidade municipal, por concorrer circunstancias de fomento do emprego, regulado no artigo 74.2 do Real Decreto lexislativo 2/2004, do 5 de marzo, polo que se aproba o Texto Refundido da Lei reguladora de facendas locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Se o número de postos creado fose igual ou superior a catro, o 25 % dos novos contratos ha de ser de carácter indefinido. Cando resulte un número de contratos indefinidos non enteiro, redondearase ao enteiro inferior. A bonificación contemplada neste último apartado aplicarase conforme aos seguintes tramos e requisitos de emprego creado: I. Bonificación do 25% cando se contraten ate 5 traballadores a xornada completa e cun contrato mínimo de 2 anos e que figuren como demandantes de emprego nas oficinas do INEM. II. Bonificación do 50% cando se contraten entre 6 e 10 traballadores a xornada completa e cun contrato mínimo de 2 anos e que figuren como demandantes de emprego nas oficinas do INEM. III. Bonificación do 75% cando se contraten entre 11 e 20 traballadores a xornada completa e cun contrato mínimo de 2 anos e que figuren como demandantes de emprego nas oficinas do INEM. IV. Bonificación do 95% cando se contraten mais de 20 traballadores a xornada completa e cun contrato mínimo de 2 anos e que figuren como demandantes de emprego nas oficinas do INEM. As circunstancias na duración das contratacións dos traballadores, deberán ser acreditadas polos beneficiarios ante os servizos tributarios do Concello dentro dos 15 días seguintes ao remate de cada trimestre. O non cumprimento deste requisito dará lugar ao inicio do correspondente expediente de reintegro. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as dentro do prazo de 15 días dende o outorgamento da licenza de primeira ocupación. No momento da solicitude da Licenza adxuntarase un compromiso de creación do número de postos de nova creación que vaia a xenerar.2.–A bonificación regulada no apartado anterior será de carácter rogado, debendo presentar o suxeito pasivo a correspondente solicitude, coa que se achegaran os documentos acreditativos do cumprimento dos requisitos establecidos en cada caso no momento de achegar a documentación necesaria para a obtención da correspondente licencia. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións, que se acordará previa solicitude do interesado, presentada con anterioridade é realización do feito impoñible. Para xustificar o requisito da contratación de traballadores abondará inicialmente coa presentación dunha declaración xurada por parte do promotor ou titulado mercantil das obras, na que figuren os datos dos traballadores que van a ser contratados na realización da construción, instalación ou obra ou, no caso de establecemento de novas actividades comerciais ou industriais, cando se rematen as obras. A bonificación concederase baixo condición resolutoria, de maneira que de non presentarse copia autenticada dos correspondentes contratos de traballo no prazo de 15 días desde o inicio das obras ou seis meses desde o remate das obras, no caso de establecemento de novas actividades comerciais ou industriais, quedará sen efecto a bonificación concedida e a Tesourería Municipal esixirá o importe da bonificación pola vía de constrinximento.3.–A bonificación concedida en ningún caso será superior aos 500.000 €. 4.–As bonificacións previstas neste artigo esixiran:  Solicitude do interesado  Informe dos servizos municipais correspondentes (urbanismo, cultura, emprego, medio ambiente, servizos sociais) e demáis informes que consonte á normativa de aplicación sexan preceptivos.  Acordo do pleno.  As solicitudes de bonificación incluídas neste artigo deberán presentarse coincidindo coa solicitude da correspondente licenza ou presentación da correspondente comunicación previa de obras DISPOSICIÓN TRANSITORIA O réxime de bonificacións contemplado no artigo 4º desta ordenanza será de aplicación a todas as obras cuxo feito impoñible se produza durante a vixencia desta ordenanza, sempre e cando se cumpran a totalidade dos requisitos esixidos no indicado artigo./. Asinado electrónicamente polo Sr. alcalde, don Juan Carlos García Pose, en Coristanco, no día cinco de agosto de dous mil dezanove.